Publication: Magyar Közlöny
Issue: MK-1999-103 (Year: 1999, Number: 103)
Era: 1990-2004
Section: a 44/1999. (XI. 18.) OM rendelethez
Paragraph Index: 527

1. A képzési cél Olyan szakállatorvosok képzése, akik a szakállatorvosi tanulmányok megkezdése előtt az adott szakterületen már legalább 3 éves szakmai gyakorlattal rendelkezve, differenciált szakismeretek megszerzésével és magas szintű általános műveltségükre támaszkodva képesek a kedvtelésből tartott kisállatok betegségeinek felismerésére, megelőzésére és az állattartók igényeit figyelembe véve, megfelelő szintű gyógyító munkára. Alkalmasak az állattulajdonos és a kedvtelésből tartott kisállatok speciális kapcsolatára alapozott állategészségügyi, elsősorban gyógyító jellegű tevékenység végzésére, kisállatkórházi orvosi és irányító-vezetői munkára, a szakterülettel kapcsolatos egyéb felsőfokú szakirányú adminisztratív, gyógyszerforgalmazói, valamint állat- és környezetvédelmi tevékenység ellátására.

Source: https://magyarkozlony.hu/hivatalos-lapok/f75b011233a9738dfb92c840dd4ac982c7f3ba76/dokumentumok/d17813938e207e5f43f549c87947f6e1fa7fa001/letoltes